بیرلشمیش میللت‌لر تشکیلاتی‌نین باش کاتیبی‌نین سؤزچوسو استفان دوژاریک اورتا دوغو یئنی بیر چاخناشما قارشی‌سیندا دایانا بیلمه‌یه‌جگینی بیلدیردی.
دوژارریک گونده‌لیک مطبوعات بریفینقینده مسئله ایله باغلی بون‌لاری قئید ائتدی: "ایسرایل، غزه، لبنان، سوریه، عراق و سعودیه عربیستانی دا داخیل اولماقلا، بؤلگه‌ده جمعه گونون‌دن بو یانا پیلوت‌سوز اوچان آپارات‌لاری، راکت و هاوا هوجوم‌لارینی موشاهیده ائدیریک. باش کاتیب آنتونیو گوترش ده هر زامان اورتا دوغو یئنی بیر چاخناشما قارشی‌سیندا دایانا بیلمه‌یه‌جگینی سؤیلییر".
قئید ائدک کی، آوقوستون 25-ده، گئجه ساعات‌لاریندا لبنان-ین پایتاختی بیروت-ون گونئی ینده ایسرایله عایید 2 پیلوت‌سوز اوچان آپارات دوشوب.
اؤتن گون ده اؤلکه‌نین دوغوسونداکی بقا بؤلگه‌سینده یئرلشن فیلیسطین خالق قورتولوش جبهه‌سی – باش قوموتانلیغینا عایید موضع لرین ده گئجه ساعات‌لاریندا 3 دفعه هاوا هوجومونا معروض قالدیغی بیلدیریلیب.
ایسرایله مخصوص پیلوت‌سوز اوچان آپاراتلار، دؤیوش طیاره‌لری و دؤیوش بوت لاری تئز-تئز لبنان سرحدلرینی پوزور. لبنان-لی رسمی‌لر بو پوزونتولار باره‌سینده بمت-یه معلومات وئریرلر.
یمن-ده کی ایران-ین دستک وئردیگی حوثی لر ایسه اؤتن گون سعودیه عربیستانی‌نین پایتاختی ریاض-داکی مهم حربی موضع لری پیلوت‌سوز اوچان آپارات‌لار ایله ووردوق‌لارینی بیلدیریلب‌لر. سعودیه عربیستانی طرفیندن هله کی، مسئله‌یه دایر آچیقلاما وئریلمه‌ییب.
